Neidio BASE

Neidio gyda pharasiwt oddi ar strwythyr neu glogwyn sefydlog yw neidio BASE. Datblygodd neidio BASE fel camp yn ystod dechrau'r 1980au, a chaiff y gamp ei henw o'r talfyriad Saesneg o'r mannau cychwyn sefydlog y gellir neidio oddi arnynt, sef: adeiladau, antenau, rhychwant (pontydd) a'r ddaear. Caiff ei adnabod fel un o'r chwaraeon eithafol, ymylol sy'n cael ei wneud gan bobl ifanc gan fwyaf. Rhwng Ebrill 1981 a 2015 roedd o leiaf 248 person wedi marw o newidio BASE. Y Cymro cyntaf i neidio BASE oedd Eric Jones yn 1986 - oddi ar fynydd yr Eiger. Mae Eric Jones hefyd wedi neidio oddi ar y rhaeadr uchaf yn y byd, sef Kerepakupai Vená yn Feneswela, ac i mewn i Ogof y Gwenoliaid ym Mecsico.